આનું પરિણામ એ આવવાનું શરૂ થયુ કે જીલ્લા અખામાંથી જે પોલીસ સ્ટેશનોમાં જે તે થાણા અધિકારી તેમના તાબાના નોકરી ચોર કે કોઠા કબાડીયા જવાનોની હરકતોથી કંટાળીને ત્યાંથી બદલવા રીપોર્ટ કરે તે રીપોર્ટ પોલીસ વડાની કચેરીનાં શીટ શાખાના કલાર્ક યુસુફમીંયા પાસે આવતા તેઓ તેના ઉપર એવી નોંધ કરીને પોલીસવડા પાસે મુકતા કે ‘આ કર્મચારીને શિસ્ત પાલનના પાઠ ભણાવવા લાઠી પોલીસ સ્ટેશનમાં મૂકીએ’ તે સમયે મંજૂર મહેકમ મુજબ જ જગ્યાઓ પુષ્કળ ખાલી હતી તેમાં આવા કર્મચારી આવે પછી થાણાનો વહીવટ ચલાવવામાં બહુ મુશ્કેલી પડતી કેમકે કામનો નિકાલ તો લાવવો જ રહ્યો.